钦定古今图书集成/明伦汇编/闺媛典/第319卷 > 皇清五十二 > 杨士毅继室王氏
## 钦定古今图书集成/明伦汇编/闺媛典/第319卷 > 皇清五十二 > 杨士毅继室王氏

按《钱塘县志》：“王氏，杨士毅继室。翁姑早逝，士毅有两幼弟，王抚育之，长为择配。年二十八毅亡，屏珠玉，却绮縠，长斋绣佛，操作弥勤。翁姑并毅元配三棺未葬，王皆为之封树。遗孤树骏才五龄，课诵训诫，不稍姑息，以故树骏造次无失德。中丞奏闻，建坊湖上，配享表贞祠。年五十九卒。”